CELEX: 31998D0582
Language: ro
Date: 1998-10-06 00:00:00
Title: Decizia Consiliului din 6 octombrie 1998 de modificare a Deciziei 97/80/CE a Comisiei de stabilire a normelor de aplicare a Directivei 96/16/CE a Consiliului cu privire la statisticile din sectorul laptelui și al produselor lactate

03/Volumul 25
            
            
               RO
            
            
               Jurnalul Ofícial al Uniunii Europene
            
            
               258
            
         31998D0582
   
               L 281/36
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA CONSILIULUI
   
   din 6 octombrie 1998
   de modificare a Deciziei 97/80/CE a Comisiei de stabilire a normelor de aplicare a Directivei 96/16/CE a Consiliului cu privire la statisticile din sectorul laptelui și al produselor lactate
   (98/582/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Directiva 96/16/CE a Consiliului din 19 martie 1996 privind anchetele statistice care trebuie efectuate în sectorul laptelui și al produselor lactate (1), în special articolul 3 alineatul (2) și articolul 6 alineatul (1),
   având în vedere propunerea Comisiei,
   întrucât Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și al produselor lactate (2) prevede condițiile care se aplică untului care face obiectul regimului de intervenție publică, precum și untului eligibil pentru ajutoare acordate pentru depozitarea privată; întrucât untul care beneficiază de intervenție publică trebuie produs direct și exclusiv din smântână pasteurizată; întrucât această condiție nu se aplică în cazul untului care face obiectul depozitării private; întrucât, pentru anumite măsuri care prevăd acordarea unui ajutor financiar la comercializarea untului pe piața comunitară și, în special, pentru regimul prevăzut de Regulamentul (CE) nr. 2571/97 al Comisiei (3), untul trebuie produs direct și exclusiv din smântână pasteurizată, pentru a fi eligibil;
   întrucât cantitățile mari de unt care primesc subvenții comunitare în raport cu producția totală necesită instituirea unei baze statistice adecvate pentru monitorizarea diferitelor tipuri de unt și să se țină cont de distincția menționată mai sus;
   întrucât, în vederea asigurării unei bune administrări a politicii agricole comune și în special a pieței untului, Comisia trebuie să poată dispune de date clare care să-i permită să cunoască în mod eficient evoluția precisă a diferitelor tipuri de unt și de alte produse lactate cu grăsime galbenă;
   întrucât Regulamentul (CEE) nr. 2658/87 al Consiliului din 23 iulie 1987 privind nomenclatura tarifară și statistică și Tariful Vamal Comun (4) prevede deja o defalcare a diferitelor tipuri de unt în funcție de codul Nomenclaturii Combinate care se aplică schimburilor comerciale; întrucât, pentru a rămâne consecvenți cu această abordare, este de dorit să se urmeze aceleași categorii pentru unt în colectarea informațiilor statistice din acest sector; întrucât trebuie modificată Decizia 97/80/CE a Comisiei din 18 decembrie 1996 de stabilire a dispozițiilor privind punerea în aplicare a Directivei 96/16/CE privind anchetele statistice care trebuie efectuate în domeniul laptelui și produselor lactate (5);
   întrucât, totuși, pentru anumite tipuri de unt și alte produse lactate cu grăsime galbenă este suficientă prevederea, în acest stadiu, a unei colectări opționale și a unui transfer facultativ de date;
   întrucât Comitetul permanent pentru statistică agricolă (CPSA) nu a dat un aviz în termenul prevăzut de președinte; întrucât măsurile prevăzute în prezenta decizie trebuie să fie adoptate de Consiliu în conformitate cu articolul 7 din Directiva 96/16/CE,
   ADOPTĂ PREZENTA DECIZIE:
   Articolul 1
   Anexele I și II la Decizia 97/80/CE a Comisiei se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Luxemburg, 6 octombrie 1998.
      
         
            Pentru Consiliu
         
         
            Președintele
         
         M. BARTENSTEIN
         
      
   
   
      (1)  JO L 78, 28.3.1996, p. 27.
   
      (2)  JO L 148, 28.6.1968, p. 13. Regulament modificat ultima dată de Regulamentul (CE) nr. 1587/96 (JO L 206, 16.8.1996, p. 21).
   
      (3)  JO L 350, 20.12.1997, p. 3. Regulament modificat ultima dată de Regulamentul (CE) nr. 1061/98 (JO L 152, 26.5.1998, p. 3).
   
      (4)  JO L 256, 7.9.1987, p. 1. Regulamentul modificat ultima dată de Regulamentul (CE) nr. 1084/98 (JO L 151, 21.5.1998, p. 1).
   
      (5)  JO L 24, 25.1.1997, p. 26.
   ANEXĂ
   Anexa I la Decizia 97/80/CE a Comisiei se modifică după cum urmează:
   
               1.
            
            
               Codul 23 din lista produselor lactate se înlocuiește cu următorul text:
               
                           „Codul produsului
                        
                        
                           Denumirea produsului
                        
                     
                           23
                        
                        
                           Unt total și alte produse lactate cu grăsime galbenă
                        
                     
                           231
                        
                        
                           Unt
                        
                     
                           2311
                        
                        
                           Unt tradițional (*)
                        
                     
                           2312
                        
                        
                           Unt recombinat (*)
                        
                     
                           2313
                        
                        
                           Unt din zer (*)
                        
                     
                           232
                        
                        
                           Unt topit și ulei de unt
                        
                     
                           233
                        
                        
                           Alte produse lactate cu grăsime galbenă
                        
                     
                           2331
                        
                        
                           Unt cu conținut redus de grăsime (*)
                        
                     
                           2332
                        
                        
                           Altele (*)”
                        
                     
         
               2.
            
            
               Următoarea notă de subsol se adaugă la sfârșitul listei produselor lactate:
               
                           „(*)
                        
                        
                           Colectare și transferare opțională de date.”
                        
                     
         
               3.
            
            
               Textul intitulat „UNT (23)” din notele explicative se înlocuiește cu următorul text:
               „UNT (23)
               
                  Unt total și alte produse lactate cu grăsime galbenă (23): include unt, unt tradițional, unt recombinat, unt din zer, unt topit și ulei de unt și alte produse lactate cu grăsime galbenă, exprimate în echivalent unt cu grăsime din lapte de 82 % procent de masă.
               
                           —
                        
                        
                           Tabelul A: Danemarca: include numai unt (231).
                        
                     
                           —
                        
                        
                           Tabelul B: pozițiile 231 (unt), 2311 (unt tradițional), 2312 (unt recombinat), 2313 (unt din zer), 232 (unt topit și ulei de unt), 233 (alte produse lactate cu grăsime galbenă), 2331 (unt cu conținut redus de grăsime) și 2332 (altele) trebuie înregistrate în greutate produs. Numai poziția 23 trebuie indicată în echivalent unt.
                        
                     
                  Unt (231): produs cu conținut de grăsime din lapte cuprins între 80 % și 90 %, cu conținut maxim de apă de 16 % și conținut maxim de materie uscată degresată de 2 %.
               
                           —
                        
                        
                           Include și unt care conține cantități mici de ierburi, condimente, substanțe aromatice, cu condiția ca produsul să păstreze caracteristicile untului.
                        
                     
                  Unt tradițional (2311): produs obținut direct și exclusiv din smântână pasteurizată, cu conținut de grăsime din lapte cuprins între 80 % și 90 %, conținut maxim de apă de 16 % și conținut maxim de materie uscată degresată de 2 %.
               
                  Unt recombinat (2312): un produs obținut din ulei de unt, extract de lapte degresat uscat și apă, cu conținut de grăsime din lapte cuprins între 80 % și 90 %, conținut maxim de apă de 16 % și conținut maxim de materie uscată degresată de 2 %.
               
                  Unt din zer (2313): un produs obținut din smântână din zer sau dintr-un amestec de smântână din zer și smântână cu un conținut de grăsime din lapte cuprins între 80 și 90 %, conținut maxim de apă de 16 % și conținut maxim de materie uscată degresată de 2 %.
               Pozițiile 2311, 2312 și 2313 includ, de asemenea, unt care conține cantități mici de ierburi, condimente, substanțe aromatice etc. cu condiția ca produsul să păstreze caracteristicile untului.
               Unt topit și ulei de unt (232):
               
                  Unt topit: unturile topite au un conținut de grăsime din lapte care depășește 85 % din greutate. Termenul acoperă frecvent, în plus față de untul topit, un număr de alte unturi deshidratate similare, cunoscute în general ca «unt deshidratat», «unt anhidru»«ulei de unt», «grăsime butirică» (grăsime din lapte) și «unt concentrat».
               
                  Ulei de unt: un produs obținut din lapte, smântână sau unt prin procese care elimină apa și extractul uscat degresat având un conținut minim de grăsime din lapte de 99,3 % din greutatea totală și un conținut maxim de apă de 0,5 % din greutatea totală.
               
                           —
                        
                        
                           De asemenea, include «unt lichid».
                        
                     
                           —
                        
                        
                           Pentru a evita dubla contabilizare, denumirea «ulei de unt» se referă numai la producerea direct din smântână.
                        
                     Alte produse lactate cu grăsime galbenă (233):
               
                  Unt cu conținut redus de grăsime (2331): produs similar cu untul având un conținut de grăsime din lapte de până la 80 % din greutate, cu excepția tuturor celorlalte grăsimi (denumire comercială conform punctului (A) din anexa la Regulamentul (CE) nr. 2991/94 (1): trei sferturi unt, jumătate unt și grăsime din lapte tartinabilă).
               
                  Altele (2332): în special grăsimi compuse din produse vegetale și/sau animale: produse sub formă de emulsie solidă și maleabilă, în principal de tip apă-în-ulei, derivate din grăsimi solide și/sau lichide, vegetale și/sau animale adecvate pentru consumul uman, cu un conținut de grăsime din lapte cuprins între 10 și 80 % din conținutul total de grăsime [denumire comercială conform punctului (C) din anexa la Regulamentul (CE) nr. 2291/94: amestec de materie grasă, trei sferturi amestec de materie grasă, jumătate amestec de materie grasă și amestecuri de materii grase tartinabile].
               Tabelul B: dacă untul cu conținut redus de grăsime (2331) și/sau «altele» (2332) sunt produse din unt fabricat în aceeași lăptărie și tipul de unt nu poate fi identificat (2311, 2312 sau 2313) datele sunt luate de la poziția 23, indicând calitatea untului în cauză.
            
         Anexa II la Decizia 97/80/CE a Comisiei se modifică după cum urmează:
   
               1.
            
            
               În tabelul B „UTILIZARE”, pozițiile de la codul 23 „Unt și alte produse lactate cu grăsime galbenă” se înlocuiesc cu următoarele:
               
                           „Codul produsului
                        
                        
                           B. UTILIZARE
                        
                     
                           23
                        
                        
                           Unt total și alte produse lactate cu grăsime galbenă
                        
                     
                           231
                        
                        
                           Unt
                        
                     
                           2311
                        
                        
                           Unt tradițional (*)
                        
                     
                           2312
                        
                        
                           Unt recombinat (*)
                        
                     
                           2313
                        
                        
                           Unt din zer (*)
                        
                     
                           232
                        
                        
                           Unt topit și ulei de unt
                        
                     
                           233
                        
                        
                           Alte produse lactate cu grăsime galbenă
                        
                     
                           2331
                        
                        
                           Unt cu conținut redus de grăsime (*)
                        
                     
                           2332
                        
                        
                           Altele (*)”
                        
                     
         
               2.
            
            
               Următoarea notă de subsol se adaugă la sfârșitul tabelului B:
               
                           „(*)
                        
                        
                           Colectare date sau transfer opțional”.
                        
                     
         
      (1)  JO L 316, 9.12.1994, p. 2.”